**ΕΠΑΝΑΛΗΠΤΙΚΕΣ ΕΡΩΤΗΣΕΙΣ**

**ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ**

Α1. Η ελονοσία οφείλεται σε

α. βακτήριο. β. ιό. γ. πρωτόζωο. δ. μύκητα.

Α2. Οι ιοί είναι: α. παράσιτα β. ξενιστές γ. αποικοδομητές δ. παραγωγοί.

Α3. Όλοι οι ιοί είναι :

α. μικρά κύτταρα β. υποχρεωτικά ενδοκυτταρικά παράσιτα

γ. μη παθογόνοι για τον άνθρωπο δ. φορείς DNA

Α4. Ο ιός που προκαλεί το AIDS μεταδίδεται κυρίως με :

α. το σάλιο και τον ιδρώτα β. τη χειραψία και το φιλί

γ. το αίμα και τη σεξουαλική επαφή δ. το νερό και την τροφή

Α5. Η σύφιλη οφείλεται σε: α. βακτήρια β. πρωτόζωα γ. μύκητες δ. ιούς.

Α6. Τα λοιμώδη νοσήματα οφείλονται:

α. στην υπεριώδη ακτινοβολία β. σε ακραίες τιμές θερμοκρασίας

γ. σε παθογόνους μικροοργανισμούς δ. στη ρύπανση της ατμόσφαιρας.

Α7. Το AIDS οφείλεται σε: α. βακτήριο β. ιό γ. μύκητα δ. πρωτόζωο.

Α8. Το πλασμώδιο είναι

α. προκαρυωτικός οργανισμός. β. μονοκύτταρος ευκαρυωτικός μικροοργανισμός.

γ. παθογόνος ιός. δ. μονόκλωνο DNA.

Α9. Η ρύθμιση του επιπέδου του CO2 στο αίμα του ανθρώπου γίνεται με

α. την πρόσληψη τροφής. β. την αποβολή υγρασίας από το δέρμα.

γ. ομοιοστατικό μηχανισμό. δ. αύξηση της συγκέντρωσης της γλυκόζης στο αίμα.

Α10. Στους ευκαρυωτικούς οργανισµούς ανήκουν

α. τα βακτήρια και οι ιοί. β. οι µύκητες και τα πρωτόζωα.

γ. τα πρωτόζωα και οι ιοί. δ. τα βακτήρια και τα πρωτόζωα

**ΣΥΜΠΛΗΡΩΣΗ ΚΕΝΩΝ**

α. Το γενετικό υλικό των \_\_\_\_ βρίσκεται σε μία συγκεκριμένη περιοχή που ονομάζεται πυρηνική περιοχή.

β. Οι μικροοργανισμοί οι οποίοι, προκειμένου να επιβιώσουν και να αναπαραχθούν, περνούν μέρος ή ολόκληρη τη ζωή τους στο εσωτερικό κάποιου πολυκύτταρου οργανισμού, ονομάζονται \_\_\_ και ο οργανισμός που τους “φιλοξενεί” \_\_\_\_\_\_\_\_\_\_\_ .

γ. Τα νοσήματα που προκαλούνται στον άνθρωπο από παθογόνους μύκητες ονομάζονται \_\_\_\_ . Τα \_\_\_ αποτελούν μια ειδική κατηγορία μυκήτων που προσβάλλουν το δέρμα, ιδιαίτερα το τριχωτό μέρος της κεφαλής.

δ. Η ικανότητα του οργανισμού να διατηρεί σταθερές τις εσωτερικές του συνθήκες ονομάζεται ……..

**ΕΡΩΤΗΣΕΙΣ**

1.Τι είναι τα ενδοσπόρια;

2.Κάτω από ποιες περιβαλλοντικές συνθήκες σχηματίζονται τα ενδοσπόρια;

3.Ποιος είναι ο ρόλος των ενδοσπορίων;

4. Με ποιους τρόπους µπορεί να µεταδοθεί η ηπατίτιδα C;

5. Οι περισσότεροι µικροοργανισµοί είναι χρήσιµοι ή και απαραίτητοι για τον άνθρωπο. Κάποιοι µικροοργανισµοί χαρακτηρίζονται ως δυνητικά παθογόνοι. Πότε βλάπτουν και πότε ωφελούν τον ανθρώπινο οργανισµό;

**Πρόβλημα**

Ένας υγιής άνθρωπος βρίσκεται σε έναν κλειστό χώρο με θερμοκρασία 18°C και μετακινείται στον εξωτερικό χώρο, όπου η θερμοκρασία είναι 40°C λόγω καύσωνα.

Γ1. Πώς θα πληροφορηθεί ο εγκέφαλος του ανθρώπου αυτού για την αλλαγή της θερμοκρασίας;

Γ2. Πώς θα αντιδράσει το ειδικό κέντρο ρύθμισης της θερμοκρασίας που βρίσκεται στον εγκέφαλο;

Γ3. Πώς ο συνδυασμός της λειτουργίας των αιμοφόρων αγγείων και της εφίδρωσης συμβάλλει στη ρύθμιση της θερμοκρασίας του σώματος μετά την αλλαγή αυτή;

Γ4. Τι θα συμβεί στη λειτουργία των αιμοφόρων αγγείων και πώς αυτό θα συμβάλει στη ρύθμιση της θερμοκρασίας του σώματος , όταν ο άνθρωπος επιστρέψει στο χώρο που έχει θερμοκρασία 18°C;